# name
Experiències entrecreuades a Santa Eugènia del Congost

# metadata.dc.contributor.author[].value
Universitat de Barcelona. Grup d’Innovació Docent ATESI

# metadata.dc.description.abstract[].value
Rastres de memòria no escrita. D’experiències entrecreuades a Santa Eugènia del Congost... és el primer d’una sèrie de quaderns de treball amb mostres de material visual recollit en el marc del projecte artístic i didàctic Experiències entrecreuades a Santa Eugènia del Congost, desenvolupat en el context de l’antiga font i safareigs de Santa Eugènia del Congost –situats prop de l’autovia C-17, el riu Congost i de l’Ajuntament de Tagamanent–. Des del curs acadèmic 2016-2017, el Grup d’Innovació Docent Consolidat de la Universitat de Barcelona ATESI (Art, Territori, Estratègia Docent, Sostenibilitat i Intervenció Social – GINDC-UB/162) promou accions –instal·lacions artístiques efímeres, performance, tallers oberts, exposicions i actes...– per tal de «reviure» de forma física i conceptual aquests espais en desús per a la població, tot fent èmfasi en la recuperació de la seva memòria històrica, i amb una metodologia que busca integrar l’actuació conjunta d’administracions, figures expertes, centres educatius i ciutadanes. Aquestes accions, ideològicament posicionades, parteixen del treball en règim d’Aprenentatge Servei (ApS), una metodologia docent que implica l’assoliment de competències educatives en la realització d’activitats que tenen un retorn directe en la comunitat. En aquesta línia, les actuacions dutes a terme que es mostren en aquest quadern han tingut la participació d’alumnat del Grau en Belles Arts de la Universitat de Barcelona, de l’Escola Sagrats Cors de Centelles, de l’Escola d’Art i Superior de Disseny de Vic i d’ex-alumnes del mateix centre (EXARTVIC), coordinat per professorat dels diferents àmbits i amb la participació del Grup ApS(UB).

# metadata.dc.rights[].value
cc by-nc-nd (c) Grup UB d’Innovació Docent ATESI, Universitat de Barcelona, 2019

# metadata.dc.source[].value
Grup Innovació Docent - ATESI (Facultat de Belles Arts)

# metadata.dc.title[].value
Experiències entrecreuades a Santa Eugènia del Congost